पीएनबी के मैनेजिंग डायरेक्टर और सीईओ सुनील मेहता की गुरुवार के दिन की प्रेस कांफ्रेंस दो वजहों से दिलचस्प कही जाएगी. एक तो उन्होंने पूरे मामले की गंभीरता को हल्का करके बताया. दूसरी खास बात रही उनका वाकए को बयान करने का अंदाज. उन्होंने बड़े इत्मीनान से कह दिया कि जिस तथाकथित घोटाले की बात की जा रही है उसे निचले स्तर के दो कर्मचारियों- डिप्टी मैनेजर (जो अभी रिटायर नहीं हुए) गोकुलनाथ शेट्टी और एक क्लर्क मनोज हनुमंत खरात ने अंजाम दिया है.